Groblje oslobodilaca Beograda

Groblje oslobodilaca Beograda 1944. godine nalazi se u ulici Ruzveltovoj, preko puta Novog groblja. Tu je sahranjeno 2.944 borca Narodnooslobodilačke vojske Jugoslavije i 961 borac sovjetske Crvene armije. U zajedničkoj grobnici sahranjen je 1.381 borac NOVJ i 711 boraca Crvene armije. Svi oni su dali živote za oslobođenje Beograda oktobra 1944. godine. Svojom lepotom i umetničkom vrednošću ističe se reljef izrađen u kamenu na ulazu u groblje, rad vajara Radeta Stankovića. U središtu groblja je skulptura Crvenoarmejca, rad vajara Antuna Augustinčića. Na Dan pobede nad fašizmom 9. maja 1988. godine ispred Groblja oslobodilaca Beograda otkriven je spomenik partizanu, rad vajara Radeta Stankovića. Visok je 2,80 metara i predstavlja partizana pobednika sa spuštenom puškom, kao obeležje mira. Dostojanstven i ponosan, ovaj partizan u kamenu stoji na večnoj straži i čuva svoje drugove, pale borce. Spomenik je otkrio general-pukovnik JNA Peko Dapčević. Galerija Povezano Spomenik sovjetskim ratnim vateranima Literatura Darinka Lekić „Beograd grad za sva vremena“. „Nauka“, Beograd 1995. godina